

### REPUBLIKA HRVATSKA

### SPLITSKO DALMATINSKA ŽUPANIJA

###  GRAD TRILJ

 **GRADONAČELNIK**

KLASA: 112-01/23-01/23

URBROJ: 2181-12-03-23-09

Trilj, 01. kolovoza 2023. godine

Gradonačelnik Grada Trilja na temelju članka 5. stavka 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj: 86/08, 61/11, 04/18, 112/19 – dalje u tekstu: Zakon) i članka 47. Statuta Grada Trilja ("Službeni glasnik Grada Trilja" broj: 03/09, 01/13, 02/18, 01/21 i 5/23) temeljem provedenog javnog natječaja, donosi

**R J E Š E N J E**

**o imenovanju pročelnice Upravnog odjela za prostorno uređenje, imovinskopravne poslove, komunalni sustav i zaštitu okoliša**

1. **Monika Domazet**,s ukupno 7 godina i 8 mjeseci radnog staža u struci, mag. ing. aediff., imenuje se za Pročelnicu Upravnog odjela za prostorno uređenje, imovinskopravne poslove, komunalni sustav i zaštitu okoliša Grada Trilja na neodređeno vrijeme.

2. Imenovana se imenuje na neodređeno vrijeme uz probni rad u trajanju od tri mjeseca, a dužna je započeti s radom 01. kolovoza 2023. godine od kada ostvaruje prava i obveze iz službe po osnovi radnog mjesta na koje je imenovana.

3. Imenovana nema položen državni stručni ispit te je isti obvezna položiti u roku godine dana od prijma u službu.

4. Pravo na plaću imenovana ostvaruje u visini umnoška koeficijenta složenosti poslova za radno mjesto pročelnika 3,60 i osnovice za izračun plaće, uvećanu za 0,5% na ime minulog rada za svaku godinu radnog staža.

5. Rješenje postaje izvršno danom dostave rješenja imenovanoj službenici iz točke 1. ovog Rješenja.

**Obrazloženje**

Gradonačelnik Grada Trilja raspisao je javni natječaj za imenovanje pročelnika upravnog odjela za prostorno uređenje, imovinskopravne poslove, komunalni sustav i zaštitu okoliša, koji je objavljen u „Narodnim novinama“ broj: 69/2023 od 28. lipnja 2023 godine. U natječaju su objavljeni uvjeti koje mora ispunjavati pročelnik prema Pravilniku o unutarnjem redu Grada Trilja (KLASA: 022-01/23-01/4, URBROJ: 2181-12-03-23-01).

Na temelju odredbi članka 23. i članka 24. Zakona, odluka o imenovanju pročelnika upravnog odjela donosi se iz reda prijavljenih kandidata, na temelju izvješća i rang-liste Povjerenstva za provedbu javnog natječaja (dalje u tekstu - Povjerenstvo) o rezultatima prethodne provjere znanja i sposobnosti prijavljenih kandidata.

U postupku je utvrđeno da su na javni natječaj za imenovanje pročelnika pristigle 2 (dvije) prijave kandidata. Povjerenstvo je utvrdilo da jedna prijava kandidata ne udovoljava formalnim uvjetima natječaja, a jedna prijava kandidata proslijeđena je u daljnji postupak budući da udovoljava formalnim uvjetima natječaja.

Na temelju provedenog postupka prethodne provjere znanja i sposobnosti testiranjem, koji se sastojao od pisane provjera znanja i intervjua, Povjerenstvo je utvrdilo rang listu koju je zajedno s izvješćem o provedenom postupku dostavilo Gradonačelniku Grada Trilja.

Prema rang-listi i izvješću o provedenom postupku Gradonačelnik Grada Trilja imenovao je Moniku Domazet, mag. ing. aediff., s ukupno 7 godina i 8 osam mjeseci radnog staža u struci, pročelnicom Upravnog odjela za prostorno uređenje, imovinskopravne poslove, komunalni sustav i zaštitu okoliša Grada Trilja.

Imenovana ispunjava sve propisane uvjete radnog mjesta pročelnika, a na temelju ukupnog broja bodova koje je ostvarila u provjeri znanja i sposobnosti, prva je na rang-listi.

Imenovana nema položen državni stručni ispit. Sukladno članku 14. Zakona, osoba koja ima potrebno radno iskustvo na odgovarajućim poslovima, a nema položen državni ispit, može se primiti u službu i rasporediti na radno mjesto, pod uvjetom da ispit položi u roku godine dana od prijma u službu.

Imenovana pročelnica dužna je javiti se na rad dana 01. kolovoza 2023. godine i od dana početka rada ostvaruje prava i obveze iz službe na radnom mjestu pročelnice uz obvezni probni rad u trajanju od tri mjeseca a sukladno članku 28. stavku 5. Zakona.

Probni rad službenice u trajanju od tri mjeseca utvrđen je temeljem članka 26. stavka 1. i stavka 2. Zakona.

Pravo na plaću ostvaruje u visini umnoška koeficijenta složenosti poslova za radno mjesto pročelnice upravnog odjela Grada Trilja utvrđenog Odlukom o koeficijentima za obračun plaće službenika i namještenika (KLASA: 021-02/17-01/6, URBROJ: 2175-05-01-17-01) i osnovice za izračun plaće utvrđene Odlukom o visini osnovice za obračun plaće službenika i namještenika, uvećane za 0,5% na ime minulog rada za svaku godinu radnog staža.

Sukladno članku 25. stavak 3. Zakona protiv rješenja o imenovanju pročelnika upravnog tijela žalba nije dopuštena, ali se može pokrenuti upravni spor u roku od 30 (trideset) dana od dana dostave rješenja o imenovanju*.*

Sukladno članku 133. stavak 2. Zakona o općem upravnom postupku, rješenje na koje stranka nema

pravo žalbe postaje izvršno danom dostave.

Slijedom navedenog, na temelju članka 5. stavka 3. a u svezi s člankom 24. stavak 1. i stavak 3. Zakona o službenicima i namještenicima u lokalnoj i područnoj (regionalnoj) samoupravi, odlučeno je kao u izreci ovog Rješenja.

**Uputa o pravnom lijeku:**

Protiv ovog rješenja ne može se izjaviti žalba, ali se može tužbom pokrenuti upravni spor pred nadležnim Upravnim sudom u Splitu u roku 30 (trideset) dana od dostave ovog rješenja.

 **GRADONAČELNIK**

 Ivan Bugarin, dipl.ing.el.